ОТЧЕТ

ЗА ДЕЙНОСТТА НА ОБЩЕСТВЕНИЯ СЪВЕТ КЪМ ПРОФЕСИОНАЛНА ГИМНАЗИЯ ПО ТРАНСПОРТ И ЛЕКА ПРОМИШЛЕНОСТ, ГРАД ОМУРТАГ

Настоящият отчет за дейността на Обществения съвет към ПГТрЛП гр. Омуртаг е изготвен на основание чл. 17, ал. 1 от Правилника за създаването, устройството и дейността на обществените съвети към детските градини и училищата и обхваща дейността на съвета през учебната 2023/2024 г.

Общественият съвeт (ОС/Съветът) към ПГТрЛП гр. Омуртаг е избран на 22.12.2022 г. на Учредително събрание с участието на родителите от училищната общност и въз основа на писмени уведомления от финансиращия орган и областния управител на област Търговище. Той осъществява дейността си при спазване на Закона за предучилищното и училищното образование и Правилника за създаването, устройството и дейността на обществените съвети към детските градини и училищата.

През учебната 2023-2024 г. ОС провежда 6 (шест) заседания. Всички заседания са провеждани в присъствието и с участието на директора на училището и съответни длъжностни лица, чиято експертиза е счетена за необходима съобразно дневния ред и въпросите-предмет на обсъждане на конкретното заседание. На всяко заседание се води протокол.

Основните дейности на съвета през учебната 2023/2024 г. са, както следва:

• Общественият съвет одобрява стратегията за развитие на ПГТрЛП гр. Омуртаг – в рамките на проведените обсъждания съветът предоставя конкретни предложения и коментари по проекта на стратегия, които са възприети от ръководството на училището и отразени в окончателната редакция на документа.

• Съветът дава положително становище по разпределението на бюджета по дейности и размера на капиталовите разходи, както и по отчета на изпълнението му.

• Общественият съвет съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на училището.

• Съветът съгласува училищните учебни планове за 8 клас и дава становище по училищния план-прием за учебната 2024/2025 г.

• Съветът одобрява проекта на етичен кодекс на училищната общност и излъчва свой представител при разглеждането и приемането му съвместно с представители на педагогическия съвет и ученическото самоуправление. Предстои провеждане на такова съвместно обсъждане.

• Съветът номинира свои представители за заседанията на педагогическия съвет с право на съвещателен глас.

• Съветът се запознава детайлно с тримесечния отчет за изпълнението на бюджета на училището.

В изпълнение на нормативното си задължение да използва подходящи начини за информиране на родителите за работата си, Съветът реши да провежда периодично „Ден на отворени врати“. През май бе проведен такъв за учебната 2023/2024 г. В допълнение, Съветът решава да поддържа рубриката „Обществен съвет“ на интернет страницата на ПГТрЛП гр. Омуртаг с информация за всички предстоящи заседания и взети решения.

Анализът на досегашната работа на Съвета налага извода за необходимост от някои изменения и допълнения в нормативната уредба, уреждаща дейността на обществените съвети. Във връзка с това, на базата на си опит, Общественият съвет към ПГТрЛП гр. Омуртаг е изготвил предложения за оптимизиране на правната уредба. Предложенията са изпратени на директора на училището с предложение за предприемане на действия по компетентност и предоставянето им на вниманието на Министерството на образованието и науката, за да бъдат взети предвид при бъдещи промени в нормативната уредба.

Председател: 13.09.202024 година

Секретар: Председател:

/Зейнеб Исмаилова/

Секретар:

/Шенай Дахилова/